wickkiey/tamil-wikipedia-chunked huggingface dataset:
# த. குருகுலராஜா

## வாழ்க்கைக் குறிப்பு

குருகுலராஜா சீர்திருத்தத் திருச்சபைப் மறைப்பணியாளரும், பரந்தன் நவஜீவனம் தொண்டு நிறுவனத்தின் நிறுவனருமான வண. ஆ. சி. தம்பிராஜாவின் மகன் ஆவார். இவர் கிளிநொச்சி கல்வி வலயத்தின் கல்விப் பணிப்பாளராகப் பணியாற்றியவர்.
# த. குருகுலராஜா

## அரசியலில்

குருகுலராஜா 2013 வட மாகாண சபைத் தேர்தலில் இலங்கைத் தமிழரசுக் கட்சியால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 26,427 விருப்பு வாக்குகள் பெற்று வட மாகாண சபை உறுப்பினரானார். இவர் வட மாகாண சபையின் கல்வி, கலாச்சார, விளையாட்டுத்துறை அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# ப. ராமமூர்த்தி

**பஞ்சாபிகேசன் ராமமூர்த்தி** (20 செப்டம்பர் 1908 – 15 டிசம்பர் 1987) இந்திய மார்க்சியக் கம்யூனிஸ்ட் கட்சியின் முதல் அரசியல் தலைமைக் குழு உறுப்பினர்களில் ஒருவர். தமிழக சட்டமன்றத்தின் முன்னாள் எதிர்க்கட்சித் தலைவர் ஆவார். இவர் மதுரை வடக்கு சட்டமன்ற தொகுதியிலிருந்து தமிழ்நாடு சட்டமன்றத்திற்கு உறுப்பினராக 1952ஆம் ஆண்டு தேர்ந்தெடுக்கப்பட்டார்.  
4வது மக்களவை நாடாளுமன்ற உறுப்பினராக மதுரை மக்களவைத் தொகுதியிலிருந்து 1967-ஆம் ஆண்டில் தேர்ந்தெடுக்கப்பட்டவர்.
# ப. ராமமூர்த்தி

## வாழ்க்கை வரலாறு

வேப்பத்தூர் பஞ்சாபகேச சாஸ்திரி என்ற சம்ஸ்கிருத பண்டிதரின் மகனாகச் சென்னையில் பிறந்தார்.
# ப. ராமமூர்த்தி

## எழுதிய புத்தகங்கள்

1. விடுதலைப்போரும் திராவிடர் இயக்கமும்
1. காந்தி - ஜோஷி கடிதப் போக்குவரத்து
# ப. ராமமூர்த்தி

## இறப்பு

1987, டிசம்பர் 15 அன்று காலமானார்.
# அங்கன்யாசம்

மந்திரம் சொல்லி, முனிவர், சந்தஸ் (தேவர்கள் ஆகிய மூவரையும் போற்றி, தலை, நாக்கு, இதயம் ஆகிய உடல் பாகங்களில் சமர்ப்பணம் செய்வதை அங்கன்யாசம் என்று அழைப்பர். எடுத்துக்காட்டுக்கு, காயத்திரி மந்திரத்தினை, விசுவாமித்திரனும், சந்தசு நிச்ருத்தும், தேவதை சவிதாவையும் போற்றி வணக்கம் செலுத்துதல். இந்த மந்திரத்தை சொல்லும்போது, ”ஸ்ய ஸ்ரீகாயத்ரீமஹாமந்த்ரஸ்ய விஸ்வாமித்ர ருஷி:” என்று கூறிக்கொண்டே, வலதுகையில் சிறுவிரலும் மோதிரவிரலும் தவிர்த்த பிற மூன்று விரல்களையும் சேர்த்து கவிழ்த்து, தலையில் ஒட்டி, ”நிச்ருத் காயத்ரி சந்த:” என்று கூறிக்கொண்டே வலதுகையின் அணிவிரலும் நடுவிரலும் சேர்த்து, பெருவிரலும் கூட்டி உள்நோக்கியவாறு நாக்கின் நுனியில் வைத்து ”சவிதா தேவதா” என்று கூறி, வலதுகையின் கட்டை விரல் தவிர்த்த மற்ற நான்கு விரல்களும் சேர்த்து மடித்து, இதயத்தில் வைத்து, மந்திரம் கூறி வணங்குவர்.  
(முனிவரை குருவாகக் கொண்டு தலையிலும், சந்தசை எழுத்துகளாக்கி நாவிலும், தேவதை, அறிவினைக் கொண்டு அறியப்படுவதால் இதயத்திலும் வைத்து மந்திரத்துடன் வணங்குதல்.)  
பஞ்ச அங்கன்யாசம், ஷடங்கன்யாஸம், அஷ்ட அங்கன்யாசம் என்று வகைகள் உண்டு.
# பாடத்திட்டம்

**பாடத்திட்டம்** என்பது கல்வி அல்லது பயிற்சி வகுப்புகளில் நடப்புக் கல்வியாண்டில் பயிலும் மாணவர்களுக்கு கற்பிக்கப்படும் கற்கை நெறிகளைக் கொண்ட விரிவான பட்டியல் ஆகும். பள்ளி / கல்லூரி மாணவர்கள் தத்தம் தங்கள் கல்வியாண்டில் கற்றுக் கொள்ளவேண்டியவற்றை கல்வித்துறை / பல்கலைக்கழகங்கள் மூலமாக அரசாங்கம் சிறு சிறு வல்லுநர் குழுக்களை உருவாக்கி பள்ளி மாணவர்களுக்கு புத்தங்களாகவும் கல்லூரி மாணவர்களுக்கு பாடத்திட்டமாகவும் திட்டமிடுகிறது.  
தமிழ்நாட்டில் அரசு மற்றும் அரசு உதவி பெரும் பள்ளிகளில் மாணவர்களுக்கு புத்தகங்கள் இலவசமாக வழங்கப்படுகின்றன.
# தொலைபேசி அடர்த்தி

**தொலைபேசி அடர்த்தி** (Telephone density) என்பது ஒரு பகுதியில் ஒவ்வொரு 100 மனிதர்களுக்கும் எத்தனை தொலைபேசி இணைப்பு என்ற எண்ணிக்கையை குறிப்பதாகும். இது வெவ்வேறு நாடுகளுக்கும், ஒரே நாடுகளின் நகரங்கள், கிராமங்களுக்கும் வேறுபட்டதாக காணப்படும். இது ஒரு பகுதியின் நபர்வாரி மொத்த உள்நாட்டு உற்பத்தியுடன் இன்றியமையாத உறவு கொண்டுள்ளது. இதனை ஒரு நாட்டின் அல்லது ஒரு பகுதியின் பொருளாதார வளர்ச்சியைக் குறிக்கும் காரணியாகவும் கொள்வர்.
# தொலைத்தொடர்புப் பிணையம்

**தொலைத்தொடர்பு வலையமைப்பு** அல்லது **தொலைத்தொடர்புப் பிணையம்** (*Telecommunication network*) என்பது தொலைவில் உள்ள இரு முனையக் கணுக்களிடையே தொலைத்தொடர்பு கொள்ள பயன்படுவதற்கான பல முனையக் கணுக்கள், பிணைப்புகள் மற்றும் ஏதேனும் இடைப்பட்ட கணுக்கள் ஆகியவற்றை உள்ளடக்கிய வலையமைப்பைக் குறிப்பதாகும். செலுத்துதல் பிணைப்புகள் கணுக்களை ஒன்றுடன் ஒன்று இணைக்கும்.  
கணுக்கள் மின்சுற்று நிலைமாற்றல், தகவல் நிலைமாற்றல் அல்லது பொட்டல நிலைமாற்றல் போன்ற தொழினுட்பங்களைக் கொண்டு, சரியான சேரிட முனையக் கணுவினை அடைந்திட, குறிப்பலைகளை சரியான பிணைப்புகள் மற்றும் கணுக்கள் வழியே செலுத்துகின்றது. பிணையத்தில் உள்ள ஒவ்வொரு முனையத்திற்கும் தனக்கான தனிப்பட்ட பிணைய முகவரி|முகவரி வழங்கப்படுகிறது; இதனால் தகவல்களும் இணைப்புகளும் சரியான பெறுநருக்கு வழிசெலுத்தப்படுகிறது.  
தொலைத்தொடர்பு வலையமைப்பு முக்கிய பயன்பாடானது ஒரு பயனரின் ஏதோ ஒரு வகையான தகவலை அந்த வலையமைப்பில் உள்ள வேறொரு நபருக்கு கொண்டு செல்லல் ஆகும். இந்த பயனர்களையே *தொலைத்தொடர்பு சந்தாதாரர்கள்* என்பர். சந்தாதாரர்கள் குரல், தரவு போன்ற பல விதமான தகவல் கொடுக்கவும், பெறவும் எண்ணியிருப்பர். இதனால் ஒரு தொலைத்தொடர்பு வலையமைப்பானது பல விதமான சேவைகளை செய்யும் வெவ்வேறு வலையமைப்பை கொண்டிருக்கும். இதில் பொதுவாக அனைத்து வகையான தொலைத்தொடர்பு வலையமைப்பிலும் கட்டாயம் இருக்க வேண்டிய முக்கிய மூன்று வலையமைப்புகள் மட்டும் பின்வருமாறு:  
1. செலுத்துதல் (transmission)
1. இணைப்புமாற்றல் (switching)
1. குறிப்பலையிடல் (signalling)  
தொலைத்தொடர்பில் உள்ள சில வலையமைப்புகளின் எடுத்துக்காட்டுகள்:
- கணினி வலையமைப்புகள்
- இணையம்
- தொலைபேசிப் பிணையம்
- உலகளாவிய தொலையச்சுப் பிணையம்
# அஞ்ஞாடி (புதினம்)

**அஞ்ஞாடி** எழுத்தாளர் பூமணியால் எழுதப்பட்ட மிகப்பெரிய புதினம் ஆகும். *மழைக்கஞ்சியாக கதைகளைக் கரைத்து ஊட்டிய அம்மாவுக்கு* என இப்புத்தகத்தை தனது தாய்க்குச் சமர்ப்பணம் செய்திருக்கிறார். *க்ரியா* பதிப்பகம் இந்நூலை வெளியிட்டிருக்கிறது. இப்புத்தகத்தின் பதிப்புரிமை பூமணிக்கு உரியது. இந்நாவல் 2014ஆம் ஆண்டிற்கான சாகித்திய அகாதமி விருது பெற்றது.
# அஞ்ஞாடி (புதினம்)

## நாவலைப் பற்றி

- இந்நாவலின் ஆய்விற்கு ஐ.எஃப்.ஏ (IFA) நிதியுதவி செய்திருந்தது.
- தமிழகத்தில் நடந்த சாதிக்கலவரத்தின் வரலாற்றை விவரிக்கிறது.
- துயரத்திலும் மக்களின் மனித நேயத்தை உணர்த்துகிறது.
# அஞ்ஞாடி (புதினம்)

## பின்னட்டைக் குறிப்புகள்

இப்புத்தகத்தின் பின்னட்டையில் காணப்படும் குறிப்புகள்:
<p> கடந்தகாலத்தில் நிகழ்ந்ததாகக் கூறிக்கொண்டு வாராவாரம் கிளுகிளுப்புக்காக எழுதப்பட்டு வருஷக்கணக்கில் வந்ததெல்லாம்
வெறும் சரித்திரக் கதைகள் தாம்.
'அஞ்ஞாடி... தான் உண்மையில் தமிழின் முதல் வரலாற்று நாவல்...
பூமணியின் மொழிக்கட்டுப்பாடு: பூமணிக்குள் ஒரு தேர்ந்த எடிட்டரும் தொடர்ந்து வேலை செய்து கொண்டிருப்பதால்
'சொகமாக'- நாவலில் மீண்டும் மீண்டும் வரும் வார்த்தை இது-
நாவலை வாசித்துக் கொண்டே போகலாம். இதுதான் மொழிக்கு, பண்பாட்டுக்கு படைப்பாளியின் கொடை. ஒரு படைப்பாளிக்கான
சவாலை எதிர்கொண்டு தமிழில் இருந்துவந்த சமீபத்திய இடைவெளியை முழுமையாக நிரப்பி இந்த நாவல் புதிய சவால்களை
விமர்சகர்களுக்கும் எழுத்தாளர்களுக்கும் உருவாக்கியிருக்கிறது. </p>
# அஞ்ஞாடி (புதினம்)

## புத்தகத்தில் இருந்து

"உறியில நெய்யிருந்தா ஒறங்காதாம் பூனக்குட்டி."  
"வெள்ளாமைய அடிச்சுக் குலுக்க நெறையாப் போட்டுக்கிட்டுத் தின்னுட்டுத்தின்னுட்டு ஓடையில ஒரு கூடைக்குச் சாணி போடுறதுதான் பெழப்புன்னா பண்ணிக்கும் நமக்கும் வித்தியாசமில்லாமப் போயிரும் ."  
"பேறுகாலம் பார்க்கப்போனா புள்ள வந்தாலும் ஏந்தணும் பீ வந்தாலும் ஏந்தணும் ."  
"நரி குசுவிக் கடலு கலங்கிப் போகாது."  
"காக்காய்க்குப் புடுக்கிருந்தா பறக்கும்போது தெரிஞ்சிட்டுப்போகுது ."  
"குனிஞ்சு துரும்பு புடுங்கச் சீவனில்ல. துணிஞ்சு பனையைப் புடுங்குவன்னு பீத்துறயே "  
"நார பறக்காற நாப்பத்தெட்டு மடக் கொளமெல்லாம் கோரகூட மொளைக்காம சருகாக் காஞ்சு கெடக்குது ."  
"ஆனைக்கு வடிக்கிற வீட்ல பூனைக்குச் சோறில்லாற கதையாப் போச்சு ."  
"ஏறச் சொன்னா எருமைக்குக் கோவம் இறங்கச் சொன்னால் நொண்டிக்கு கோவம் ."  
"அறுப்புக் காலத்துல எலிக்கு அஞ்சு பொண்டாட்டியாம்."  
"அடுக்கிற அரும ஒடைக்கிற நாயிக்குத் தெரியலயே."  
"ஆறு போவதே கிழக்கு அரசன் சொல்வதே வழக்கு. "
# அஞ்ஞாடி (புதினம்)

## வட்டார மொழி வழக்குகள்

- சடவு
- ஒலுங்கு
- தவசம்
- குலுக்க
- விடிலி
- சகடால்
- கெலித்து விட்டான்.
# வினாயகரின் அறுபடை வீடுகள்

இந்து சமயக் கடவுளான வினாயகருக்கு தமிழ்நாட்டில் பல இடங்களில் கோயில்கள் இருக்கின்றன அவற்றில் ஆறு இடங்கள் மிகச் சிறப்பானவையாகக் கொண்டு அவற்றை **வினாயகரின் அறுபடைவீடுகள்** (முருகரின் அறுபடைவீடுகள் போன்று) என்று குறிப்பிடுகின்றனர். வினாயகரின் அறுபடைவீடுகளாக பல்வேறு கோயில்கள் சொல்லப்படுகின்றன, இருந்தாலும் பெரும்பாலானோரால் குறிப்பிடப்படும் கோயில்கள் வரிசைக்கிரமமாக பின்வருமாறு அமைகிறது.
1. திருவண்ணாமலை
1. திருமுதுகுன்றம் பழமலைநாதர் கோயிலில் உள்ள ஆழத்து பிள்ளையார்
1. திருக்கடவூர் கள்ளவாரணப் பிள்ளையார்
1. திருச்சி உச்சிப் பிள்ளையார் (அ) மதுரை ஆலால சுந்தர வினாயகர்
1. பிள்ளையார்பட்டி கற்பக வினாயகர் (அ) காசி துண்டிவிநாயகர் திருக்கோயில்
1. திருநாரையூர் பொல்லாப் பிள்ளையார்
# மின்னூட்டு-மின்னேந்தி அடர்த்தி

**மின்னூட்டு-மின்னேந்தி அடர்த்தி** (Charge-carrier density) என்பது ஒரு கன அளவில் உள்ள மின்னூட்டம் ஏந்தியின் எண்ணிக்கையை காட்டுகிறது. இதனை m<sup>−3</sup> ஆக அளக்கப்படுகிறது. இதே போன்று ஒரு கொடுக்கப்பட்ட ஆற்றிலினால் ஒரு கன அளவில் ஏற்படும் மின்னூட்டத்தின் எண்ணிக்கையை குறிக்கும் **மின்னூட்ட அடர்த்தி**யிலிருந்து இது வேறுபடுத்தப்படுகிறது.  
மின்னூட்டம்-மின்னேந்தி அடர்த்தி என்பது ஒரு துகள் அடர்த்தி ஆகும். ஆக ஒரு <math>V</math> கன அளவுடன் இதனை தொகையீடு செய்தால், மின்னூட்டம் ஏந்தியின் எண்ணிக்கை <math>N</math> அந்த கன அளவில் பின்வருமாறு இருக்கும்:  
<math>N=\int_V n(\mathbf r) \,\mathrm{d}V</math>.  
இதில்,
:<math>n(\mathbf r)</math>
என்பது இடஞ்சார்ந்த மின்னூட்டம்-மின்னேந்தி அடர்த்தி ஆகும்.
# அக்டர் டைடென்ட்

**அக்டர் டைடென்ட்** (Agder Tidend) என்பது ஒரு நார்வே நாட்டு நாளிதழ் ஆகும். இது கிரிஷ்டியன்சான்டில் பிரசுரம் செய்யப்படுகிறது. இது 1919 ஆம் ஆண்டு முதல் 1985 ஆம் ஆண்டு வரை குறிப்பாக அக்டர் என்னும் இடத்தில் வெளியிடப்பட்டதாகும்.  
இது 1919 ஆம் ஆண்டு செப்டம்பர் முதல் தேதி அன்று ஆரம்பிக்கப்பட்டது. இதன் முதல் இதழாசிரியர் ஐவர் ஹாவிக் (Ivar Høvik) ஆகும். ஹான்ஸ் ஆர்ன்ஸ் (1923-1932) மற்றும் ராக்னர் அட்ஜஸ் (1965-1968) ஆகியோர் இவ்விதழின் பிற்கால ஆசிரியர்கள் ஆகும்.
# பவுல் டி ரெஸ்டா

**பவுல் டி ரெஸ்டா (ஆங்கிலம்:Paul di Resta)** (பிறப்பு 16 ஏப்ரல் 1986) ஒரு பிரித்தானிய கார் பந்தய ஓட்டுனர் ஆவார். ஸ்காட்லாந்தின் லிவிங்ஸ்டனில் உள்ள உப்ஹல்-இல் பிறந்த இவர் தற்போது பார்முலா 1 பந்தயங்களில் போர்ஸ் இந்தியா அணிக்காக போட்டியிட்டு வருகிறார். இதற்கு முன்னதாக இவர் பார்முலா 3 ஈரோ தொடரில் வெற்றி பெற்றுள்ளார்.
# பவுல் டி ரெஸ்டா

## விளையாடிய அணிகள்

1. போர்ஸ் இந்தியா
# கிழக்கத்திய கிறித்தவம்

**கிழக்கத்திய கிறித்தவம்** என்பது பால்கன் குடா, கிழக்கு ஐரோப்பா, அனத்தோலியா, மத்திய கிழக்கு நாடுகள், ஆப்பிரிக்கா, இந்தியா மற்றும் தூர கிழக்கு நாடிகளில் பல நூற்றாண்டுகளாக உருவாக்கி வளர்ந்துவரும் கிறித்தவ மரபையும் அதனைச்சேர்ந்த திருச்சபைகளையும் குறிக்கும்.  
மேற்கு ஐரோப்பாவின் மேற்கத்திய கிறித்தவ மரபுகளை சேராத சபைகளை குறிக்க இதனைப்பயன்படுத்துகின்றனர். இது ஒரு தனி கிறித்தவ உட்பிரிவு அல்ல. உண்மையில், சில "கிழக்கு" திருச்சபைகள் ஒன்றை ஒன்று ஒத்திருப்பதை விட "மேற்கத்திய" கிறிஸ்துவத்தினை மரபுகளிலும் வரலாற்றிலும் இறையியலிலும் அதிகம் ஒத்து போகின்றன. இவ்வகை கிழக்கத்திய கிறித்தவ மரபுகளில் கிழக்கு மரபுவழி திருச்சபையே பெரியது ஆகும். கிழக்கத்திய கிறித்தவ திருச்சபைகளுல் சில கத்தோலிக்க திருச்சபையின் வழிபாட்டு முறைபிரிவுகள் என்பதும் இவை திருத்தந்தையின் ஆட்சிக்கு உபட்டவை என்பதும் குறிக்கத்தக்கது.  
இன்று, மேற்கு மற்றும் கிழக்கு கிறிஸ்துவத்துகிடையேயான புவியியல் எல்லைகள், குறிப்பாக மறைபணியாளர்களின் பரவலுக்குப்பின், கிட்டத்தட்ட இல்லாமல் போய்விட்டது.
# கிரிஷ்டியன்சான்ட்

**கிரிஷ்டியன்சான்ட்** (Kristiansand) என்பது தெற்கு நார்வேயின் வெஸ்ட்-அக்டெர் மாவட்டத்தில் உள்ள ஒரு நகரம் அல்லது நகராட்சி ஆகும். நார்வேயில் கிரிஷ்டியன்சான்ட் நகராட்சி 5வது பெரிய நகரம் ஆகும். 2013, சனவரி 1இன் மக்கட்தொகை கணக்குப்படி 90,476 மக்கள் இந்நகரில் வாழ்கின்றார்கள். இதன் நகர்பகுதிக்குள் மட்டும் 2009, சனவரி 1இன் மக்கட்தொகை கணக்குப்படி 67,547 வாழ்வதினால், இது 8வது பெரிய நகர்ப்பகுதியாகும்.
# அக்டர்

**அக்டர்** (, ) என்பது நார்வே நாட்டின் தெற்கு பகுதியில் அமைந்துள்ள ஒரு வரலாற்று மாவட்டமாகும். தற்காலத்தில் இப்பகுதி சோர்லான்டெட் (தென் மாவட்டம்) என்று அழைக்கப்படுகிறது. இம்மாவட்டம் தற்போது வெஸ்ட்-அக்டர் (மேற்கு அக்டர்) மற்றும் அஸ்ட்-அக்டர் (கிழக்கு அக்டர்)என இரண்டாகப் பிரிக்கப்பட்டுள்ளது.
# அக்டர்

## உசாத்துணைகள்

- *Agders historie,* Ausgabe vom Agder historielag, 1991–, 4 Bände, , Finn boken. இடாய்ச்சு மொழியில்
- Berit Andreassen: *Agder-bibliografien,* 1983–, 3 Bände இடாய்ச்சு மொழியில்
- Alv Kristiansen: *Agder,* 1977 *(Bygd og by i Norge).* . இடாய்ச்சு மொழியில்
# அக்டர்

## வெளியிணைப்புகள்

- Adger auf snl.no Store norske leksikon நார்வே மொழியில்
# ஜூலியா மார்கன் மகளிர் பள்ளி

**ஜூலியன் மார்கன் மகளிர் பள்ளி**, கலிபோர்னியாவில் உள்ள ஓக்லாந்தில் அமைந்துள்ள பெண்கள் மட்டுமே பயிலக்கூடிய பள்ளிக்கூடம் ஆகும். இது ஜூலியா மார்கன் என்னும் பெண் கட்டட வல்லுநரின் பெயரால் அமைக்கப்பட்ட பள்ளிக்கூடம் ஆகும். ஜூலியா மார்கனே கலிபோர்னியாவின் முதல் அங்கீகரிக்கப்பட்ட கட்டட வல்லுநர் ஆவார்.  
இந்தப்பள்ளியின் கட்டடத்தை ஜூலியா மார்கனே வடிவமைத்து கட்டப்பட்டதாகும். இது மிகவும் வரலாற்றுச் சிறப்புமிக்கதொரு கட்டடமாக ஓக்லாந்தில் திகழ்கிறது. இது 1924 ஆம் ஆண்டு கட்டப்பட்டப்போது த மிங் குவாங் ஹோம் ஃபார் சைனீஸ் கேர்ல்ஸ் என்ற அனாதை இல்லமாகவும், பள்ளியாகவும் இயங்கியதாகும்.
# நேரியல் சாராக் கட்டுப்பாடு

**நேரியல் சாராக் கட்டுப்பாடு** (Nonlinear control) என்பது கட்டுப்பாட்டுப் பொறியியலில் ஒரு பகுதிப் பாடமாகும். இது குறிப்பாக நேரியல் சாராமல் மற்றும் காலமாற்றங் கொண்டதுமான கட்டகங்களைப் பற்றிய பாடப் பகுதியாகும். பல வகை நன்கு அறியப்பட்ட பகுப்பாய்வுகளும், வடிவமைப்பு நுட்பங்களும், நேரியல் சார்ந்த கட்டங்களுக்கு உள்ளது. இதை அப்படியே நேரியல் சாராத கட்டகங்களுக்கு பயன்படுத்த முடியாமலும் போகலாம். ஆகையால், நேரியல் சாராக் கட்டுப்பாடு கோட்பாடுகள் எப்படி ஒரு நேரியல் சார்ந்த கட்டங்களை நேரியல் சாராக் கட்டகங்களுக்கு பயன்படுத்தலாம் என்பதை கற்றுத்தருவதாய் அமைகிறது.
# வெற்றுச் சார்பு

கணிதத்தில் **வெற்றுச் சார்பு** (*empty function*) என்பது வெற்றுக் கணத்தை ஆட்களமாக கொண்ட சார்பு. ஒவ்வொரு கணத்திற்கும் இது போன்ற வெற்றுச் சார்பு ஒன்றேயொன்றுதான் இருக்கும்.  
:<math>f_A: \emptyset \rightarrow A. \,</math>  
வெற்றுச் சார்பின் வரைபடம் கார்ட்டீசியன் பெருக்கற்பலன் இன் உட்கணமாக இருக்கும். இந்த கார்ட்டீசியன் பெருக்கற்பலன் வெற்றுக்கணம் என்பதால் அதன் உட்கணமும் வெற்றுக்கணமாகவே இருக்கும். ஆட்களத்தின் (&empty;) ஒவ்வொரு உறுப்பு *x* க்கும் என்றவாறு இணையாட்களம் *A* இல் ஒரேயொரு உறுப்பு *y* இருக்கும் என்பதால் வெற்றுக்கணம் இச்சார்பின் வரைபடமாக அமையும் என்பதும் ஏற்புடையதே. எனினும் வெற்றுக்கணமாக அமையும் ஆட்களத்தில் எந்த உறுப்புகளும் கிடையாது என்பதால் இக்கூற்று வெறுமையான உண்மை (vacuous truth) ஆகும்.
# பாபர் நாமா (தமிழ்)

**பாபர் நாமா** என்பது ஆர். பி. சாரதியால் தமிழில் மொழிபெயர்த்து எழுதப்பட்ட முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இதன் மூல நூல் முதலில் துருக்கிய மொழிகளுள் ஒன்றான சகாடை மொழியில் எழுதப்பட்டுப் (பாபர் நாமா) பின்னர் பாரசீக மொழியிலும் ஆங்கிலத்திலும் மொழிபெயர்க்கப்பட்டது. ஆங்கில வழித் தமிழாக்கமாக இந்நூல் அமைகிறது. முகலாய மன்னர் பாபரின் வாழ்க்கைக் குறிப்புப் புத்தகம் ஆகும். கல்வித்துறையில் பணியாற்றி ஓய்வு பெற்றவரான இந்நூலாசிரியர் எழுத்தாளர் பா. ராகவனின் தந்தை என்பதும் இதனை அவர் தனது 77 அகவையில் மொழிபெயர்த்தார் என்பதும் குறிப்பிடத்தக்கது.
# ஒளியிலே தெரிவது (சிறுகதைத் தொகுப்பு)

**ஒளியிலே தெரிவது** எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் 2010-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *ஒளியிலே தெரிவது* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *என் பேனா உட்பட* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது. தூங்காமல் தூங்கிவிட்ட *மாணிக்கவாசகம்* என்கிற எங்கள் அருமை மாணிக்கத்திற்கு என இப்புத்தகத்தைச் சமர்ப்பணம் செய்துள்ளார்.
# ஒளியிலே தெரிவது (சிறுகதைத் தொகுப்பு)

## இத்தொகுப்பிலுள்ள சிறுகதைகள்

இப்புத்தகத்தில்
- சிநேகிதிகள்
- இமயமலையும் அரபிக்கடலும்
- சில ராஜா ராணிக் கப்பல்கள்
- யாரும் இழுக்காமல், தானாக
- ஒரு கூழாங்கல்
- சுலோச்சனா அத்தை, ஜெகதா மற்றும் ஒரு சுடுமண் காமதேனு
- காணாமல் போகும் வாய்க்கால்கள்
- ஒரு போதும் தேயாத பென்சில்
- ஒளியிலே தெரிவது
- இன்னொன்றும்
- துரு
- மீன்கள் இல்லாத தொட்டியில் மீன்களை
ஆகிய சிறுகதைகள் உள்ளன.
# ஒளியிலே தெரிவது (சிறுகதைத் தொகுப்பு)

## பின்னட்டைக் குறிப்புகள்

இப்புத்தகத்தின் பின்னட்டையில்,
நான் என் கிளையோடும்,
இலையோடும், நிழலோடும்
நின்றுகொண்டு இருக்கிறேன். நான்
ஒளியிலே தெரிவேன். அல்லது என்
நிழலில் உதிர்ந்த சருகின் மேல் ஒரு
எளிய எறும்பு ஊர்ந்து கொண்டிருக்கும்.  
என்ற கவிதை இடம் பெற்றுள்ளது.
# தோட்டத்திற்கு வெளியிலும் சில பூக்கள் (சிறுகதைத் தொகுப்பு)

**தோட்டத்திற்கு வெளியிலும் சில பூக்கள்** எழுத்தாளர் வண்ணதாசனின் சிறுகதைத் தொகுப்பு ஆகும். இத்தொகுப்பு முதலில் 1978-ல் வெளிவந்தது. இத்தொகுப்பில் மொத்தம் 11 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *தோட்டத்திற்கு வெளியிலும் சில பூக்கள்* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *அன்பின் வழியதே உயிர்நிலை* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது
# தோட்டத்திற்கு வெளியிலும் சில பூக்கள் (சிறுகதைத் தொகுப்பு)

## இத்தொகுப்பிலுள்ள சிறுகதைகள்

இப்புத்தகத்தில்
- தோட்டத்திற்கு வெளியிலும் சில பூக்கள்
- போர்த்திக் கொள்ளுதல்
- ஞாபகம்
- நரகத்திற்கு வெளியே கொஞ்சம் சொர்க்கம்
- போட்டோ
- பறப்பதற்கு முன் கொஞ்சம் புழுக்களாக
- ஊமைப்படங்கள்
- அன்பின் வழியது
- நடப்பு
- ஜன்னல்
ஆகிய சிறுகதைகள் உள்ளன.
# தோட்டத்திற்கு வெளியிலும் சில பூக்கள் (சிறுகதைத் தொகுப்பு)

## பின்னட்டைக் குறிப்புகள்

இப்புத்தகத்தின் பின்னட்டையில் பின்வரும் குறிப்பு இடம்பெற்றிருக்கிறது:  
<poem>
இந்த வாழ்வின் இயக்கம், அதன் இடையறாத முன்னகர்வு தொடர்ந்து வசீகரித்துக் கொண்டே இருக்கிறது.
கானகம் போல தவிர்ப்பதற்கு இயலாத ஒரு அழைப்பை வாழ்க்கையின் குரலில் உணரமுடிகிறது.
இம்சை, காயம், வலி, முனகல், நம்பிக்கை, உற்சாகம், பிரகடனம், இசை, அமைதி என்று வெவ்வேறு அடர்த்தியுடன் அந்தக் குரல் இந்த வாழ்வின் பரப்பில் படர்ந்துகொண்டேயிருக்கிறது.
நான் வாங்கிக்கொண்ட விதத்தில் என் காதில் விழுவதைச் சொல்கிறேன். சொல்வதைப் பாசாங்கின்றிச் சொல்வதே என் தொடர் முயற்சியாக இருக்கிறது.
</poem>
# முனைமை

**உடனடியான முனைமை**, மின்சாரவியல் கலைச்சொல்லில் பெரும்பாலும் அழைப்பது **முனைமை**, என்பது மின்சார தற்வாய்படுத்தப்பட்ட பரிமாற்று மின்தூண்டங்களுக்கு இடையில் உள்ள உறவுகளைக் குறிப்பிடப் பயன்படுத்துவதாகும்.  
ஒரு புள்ளி போன்ற அல்லது எழுத்துக்கள் போன்ற குறிப்பானது இரண்டு பரிமாற்று மின்தூண்டங்களின் இடையுள்ள முனைமை தொடர்புகளை காட்டுவதாக இது காணப்படுகிறது.  
இது போன்ற குறிப்புகள் மின்மாற்றிகளின் முனையங்களின் அருகிலோ அல்லது பிற மின்கணுக்களின் அருகிலோ குறிக்கப்பெற்றிருக்கும்.
# அச்சு மின்நாடா

**அச்சு மின்நாடா** (*printed electronics*) என்பது பல்வேறு அடித்தளங்களின் மீது மின்சாரக் கருவிகளைப் பொறிக்க பயன்படுத்தப்படும் அச்சுக் கொத்துகளாகும். இது பிற அச்சு இயந்திரங்களைப் போன்று எளிமையானதாகவும், விலை மலிவானதாகவும் உள்ள கருவிகளைக் கொண்டே தயாரிக்கப்படுகிறது. இது மின்சாரப் பொருட்கள் பொருத்துவதற்கான வடிவமைப்பை வரைந்து அச்சிடுகிறது. அச்சு மின்நாடா மின்சாரப் பண்புகள் கொண்ட மையினால் அதன் அடித்தளத்தின் மீது செயலூக்கமுள்ள மற்றும் செயலூக்கமில்லா உறுப்புகளை அச்சிடுகிறது.
# பிருந்தா காரத்

**பிருந்தா காரத்** (பிறப்பு: அக்டோபர் 17, 1947) ஓர் இந்தியப் பொதுவுடமை அரசியல்வாதி ஆவார். பிருந்தா காரத் இந்திய மார்க்சியப் பொதுவுடைமைக் கட்சியைச் சேர்ந்த அரசியல்வாதி ஆவார். 2004இல் இக்கட்சியின் போலிட்பூரோவில் சேர்ந்தார். பிருந்தா காரத் அனைத்திந்திய சனநாயகப் பெண்கள் சங்கப் பொதுச் செயலாளராகவும் பல ஆண்டுகள் செயற்பட்டு வருகிறார். இவர் 2005 முதல் 2011 வரை உள்ள காலத்தில் இந்தியப் பாராளுமன்றத்தின் மாநிலங்களவையின் உறுப்பினராகவும் இருந்தார். இவர் இந்திய மார்க்சியப் பொதுவுடைமைக் கட்சியின் தலைவர் பிரகாஷ் காரத்தின் மனைவி ஆவார்.
# பிருந்தா காரத்

## இளமையும் கல்வியும்

பிருந்தா 1947ஆம் ஆண்டு அக்டோபர் 17ஆம் தேதி இந்தியாவின் மேற்கு வங்கத்தில் உள்ள கொல்கத்தாவில் ஒஷ்ருகோனா மித்ரா, சூரஜ் லால் தாசு ஆகியோருக்கு மகளாகப் பிறந்தார். இவரது தாயார் வங்காளத்தினைச் சேர்ந்தவர். இவரது தந்தை புதிதாக உருவாக்கப்பட்ட பாக்கித்தானின் இலாகூரிலிருந்து இந்தியா வந்த பஞ்சாபி அகதி.  
காரத் நான்கு உடன்பிறந்தவர்களுடன் வளர்ந்தார். இவருக்கு ஒரு அண்ணன், ஒரு மூத்த சகோதரி, ஒரு தங்கை இருந்தனர். அவருடைய தந்தை இவர்களை "தாராளவாத மற்றும் மதச்சார்பற்ற" குடும்பத்தினராக வளர்த்தார். 2005ஆம் ஆண்டு ஒரு நேர்காணலில், "எங்களுக்கு மிகப்பெரிய சுதந்திரம் இருந்தது" என்று இவர் நினைவு கூர்ந்தார்.  
12 அல்லது 13 வயது வரை, இவர் கொல்கத்தாவில் தங்கியிருந்தார். ஐரிஷ் கன்னிமார் மடமான கீழ் லொரேட்டோ ஹவுஸில் படித்தார். பின்னர், இவர் தேராதூனில் உள்ள வெல்ஹாம் பெண்கள் பள்ளியில் சேர்ந்தார். இங்கு இவர் தடகள திறமைகளை வெளிப்படுத்தினார். இதன் மூலம் 16வயதில் புது தில்லியின் மிராண்டா ஹவுஸ் கல்லூரியில் எளிதாக சேர்ந்தார். இந்த நேரத்தில், இவர் தனக்கு "அரசியல் உந்துதல்" எதுவும் இருந்ததாக கருதவில்லை. இருப்பினும் இவர் நாடகம், விவாதங்களில் ஆர்வம் காட்டினார். இவரது சிந்தனையினை ஊக்குவித்தப் பேராசிரியராக பெண்ணிய பொருளாதார நிபுணர் தேவகி ஜெயின் இருந்தார். கேரளாவை பூர்வீகமாகக் கொண்டவர். பிரகாசு காரத் ஒரு முக்கிய பொதுவுடமைக் கட்சித் தலைவர். இவரது சகோதரி இராதிகா ராய் என்டிடிவியின் நிறுவனர் மற்றும் தலைமை நிர்வாக அதிகாரியான பிரணாய் ராயை மணந்தார். 2005ஆம் ஆண்டில், 1984இல் சீக்கியர்களுக்கு எதிரான கலவரம் தொடர்பாக இவரது மருமகள் ஷோனாலி போஸ் தயாரித்த அமு, திரைப்படத்தில் இவர் பங்கேற்றார். இவர் வரலாற்றாசிரியர் விஜய் பிரசாத்தின் அத்தை ஆவார்.
# பிருந்தா காரத்

## இலக்கியப் படைப்புகள்

பிருந்தா, *சர்வைவல் அண்ட் எமன்சிபேஷன்: நோட்ஸ் ஃப்ரம் இந்தியன் வுமன்ஸ் ஸ்ட்ரகிள்ஸ்* என்ற நூலின் ஆசிரியர் ஆவார். இது இடதுசாரி கண்ணோட்டத்தில் இந்தியாவில் பெண்கள் இயக்கங்கள் எதிர்கொள்ளும் சவால்களை எதிர்கொள்ளும் ஒரு படைப்பாகும்.
# பிளேட் நிசிமன்டே

**முனைவர் பிளேட் நிசிமன்டே** (ஆங்கிலம்: Dr Bonginkosi Emmanuel "Blade" Nzimande; பிறப்பு 14 ஏப்பிரல் 1958) ஒரு தென் ஆப்பிரிக்க அரசியல்வாதி, கல்வியாளர். இவர் உயர் கல்வி மற்றும் பயிற்சியின் அமைச்சராக 2009 ஆம் ஆண்டு தொடக்கம் பணிபுரிந்து வருகிறார். இவர் கல்வித்துறை அமைச்சராக கல்வியில் ஆப்பிரிக்க மொழிகளின் முக்கியப்படுத்தும் கொள்கைகளை முன்னெடுத்து வருகிறார்.
# அழுத்தமின்னணுவியல்

**அழுத்தமின்னணுவியல் விளைவுகள்** (*piezotronics effect*), அழுத்தமின்சாரம் கொண்ட பொருளில் உருவாகிய அழுத்தமின்னணு ஆற்றலை பயன்படுத்துகிறது. இது வாயில் மின்னழுத்தமானது மின்னூட்டம் ஏந்தியின் செலுத்தப்பண்புகளை ஊக்குவிக்கவிப்பதால் நிகழ்கிறது. இந்த கோட்பாட்டைக் கொண்டு உருவாக்கப்படும் பொருட்களை அழுத்தமின்னணுப் பொருட்கள் என்பர்.  
இந்தக் கோட்பாட்டை 2007ல் ஜியார்ஜியா கல்விக்கூடத்தின் முனைவர் ஜாங் லின் வாங் என்பவர் அறிமுகப்படுத்தினார்.
# வணக்கம் சென்னை

**வணக்கம் சென்னை** அக்டோபர் 11, 2013இல் வெளியான தமிழ் நகைச்சுவைத திரைப்படம். இதனைப் புதுமுக இயக்குநர் கிருத்திகா உதயநிதி எழுதி இயக்க இப்படத்தினைத் தயாரித்துள்ளார். அவரின் கணவர் உதயநிதி ஸ்டாலின். இப்படத்திற்கு அனிருத் ரவிச்சந்திரன் இசை அமைத்துள்ளார்.
# வணக்கம் சென்னை

## கதை சுருக்கம்

தேனி அருகில் உள்ள ஒரு கிராமத்தைச் சேர்ந்த பையனும், தென்னிந்தியக் கலாசாரத்தை புகைப்படம் எடுக்க வரும் லண்டன் வாழ் இந்தியப் பெண்ணும் சந்தித்துக்கொள்ளும் சண்டை ப்ளஸ் காதல் ஸ்பாட் 'வணக்கம் சென்னை’. சென்னைக்கு வரும் சாஃப்ட்வேர் துறை இளைஞன் சிவாவுக்கும், லண்டனில் இருந்து வரும் ப்ரியா ஆனந்துக்கும் ஒரே ஃப்ளாட்டை ஏமாற்றி வாடகைக்கு விட்டுவிட்டு எஸ்கேப் ஆகிறார் போலி ஹவுஸ் ஓனர் சந்தானம். ப்ரியா ஆனந்த், ஏற்கனவே லண்டனில் திருமணம் நிச்சயிக்கப்பட்ட பெண். மோதல் கடைசியில் காதலாக எட்டிப்பார்க்க, இருவரும் ஒன்று சேர்ந்தார்களா, இல்லையா என்பதை கலகலப்பாகச் சொல்லியிருக்கிறார் அறிமுக இயக்குநர் கிருத்திகா உதயநிதி.
# வணக்கம் சென்னை

## நடிகர்கள்

- சிவா (அஜய் )
- பிரியா ஆனந்த் (அஞ்சலி )
- சந்தானம் (நாராயணன்/பில்லா)
- ராகுல் ரவீந்திரன் (தீபக்)
- ஊர்வசி
- ரேணுகா
- ப்ளாக் பாண்டி
- நாசர் (கலோனல் பாலசுப்ரமணியம்)
- நிழல்கள் ரவி
- மனோபாலா
- லொள்ளு சபா சுவாமிநாதன்
- ஆர்த்தி
- ராஜ்குமார்
- மிஷா கோஷல்
- சங்கீதா
- கிரேன் மனோகர்
- உதயநிதி ஸ்டாலின்-சிறப்புத் தோற்றம்
- அனிருத் ரவிச்சந்திரன்-சிறப்புத் தோற்றம்
- கிப்கொப் தமிழா ஆதி-சிறப்புத் தோற்றம்
- ஹார்ட் கவுர்-சிறப்புத் தோற்றம்
# வணக்கம் சென்னை

## இசை

இப் படத்திற்கு அனிருத் ரவிச்சந்திரன் இசை அமைத்துள்ளார்.ஆல்பம் சூர்யன் எஃப்எம் மற்றும் ஐடியூன்ஸ், இந்தியா இல் 27 ஜூலை 2013 அன்று வெளியிடப்பட்டது. வெளியீட்டு சில நாட்களுக்குள் ஆல்பம் ஐடியூன்ஸ், இந்தியா பிரிவில் முதலிடத்தை அடைந்தது.
# வணக்கம் சென்னை

## வரவேற்பு

இத்திரைப்படத்திற்கு சினிமா விகடன் இதழில் 41/100 மதிப்பெண்கள் கிடைத்தது. "பார்த்த கதை, யூகிக்க முடிந்த காட்சிகள்தான். ஆனால், கலகலப்புக்காக, சின்ன வணக்கம் வைக்கலாம்!" என சினிமா விகடன் விமர்சனக்குழு தெரிவித்தது.
# வினையாலணையும் பெயர்

**வினையாலணையும் பெயர்** என்பது தமிழில் உள்ள ஓர் இலக்கணத் தொடர். வினைமுற்றுகள் பெயராக மாறி நின்று மற்றொரு வினைமுற்றைக் கொண்டு முற்றுப்பெறுவது இது.  
**வந்தான்** என்பது ஒரு வினைமுற்று.  
**வந்தான்** சென்றான் என்னும்போது வந்தான் என்பது வினையாலணையும் பெயர். இதில் வந்தான் என்னும் வினைமுற்றோடு பெயர் அணைந்துகொண்டு வந்தவன் ஒருவனை உணர்த்துவதைக் காணலாம்.  
இந்த வினையாலணையும் பெயர்
:வந்தானைக் கண்டான்.
:வந்தானால் சாய்ந்தான்
:வந்தானுக்குக் கொடு
:வந்தானிடமிருந்து போனான்
:வந்தானது உயரம்
:வந்தானிடம் கோல் உள்ளது
:வந்தானே நில்
என்றெல்லாம் பிற வேற்றுமை உருபுகள் கொண்டும் வரும்.
# வினையாலணையும் பெயர்

## வினையாலணையும் பெயர் மூன்று வகைப்படும்.

### தெரிநிலை வினையாலணையும் பெயர்

காலம் காட்டும் - திட்டியவனை அடித்தேன்
# வினையாலணையும் பெயர்

## வினையாலணையும் பெயர் மூன்று வகைப்படும்.

### குறிப்பு வினையாலணையும் பெயர்

காலம் காட்டாது :உயர்ந்தவரைப் போற்றுவர்
# வினையாலணையும் பெயர்

## வினையாலணையும் பெயர் மூன்று வகைப்படும்.

### எதிர்மறை வினையாலணையும் பெயர்

செல்லாதவனுக்கு செல்வாக்கில்லை.  
- குறிப்பு
**வந்தான்** என்னும் சொல் தனிச்சொல்லாக நிற்கும்போது அதனை வினைமுற்று எனவே கொள்ளவேண்டும். **வந்தான்** கண்டான் - எனத் தெரிநிலை வினைமுற்றைக் கொண்டோ, **வந்தான்** நல்லன் - எனக் குறிப்பு வினைமுற்றைக் கொண்டோ முடியும்போதுதான் 'வந்தான்' என்பதனை வினையாலணையும் பெயர் எனக் கொள்ள வேண்டும்.
# காவ்யா மாதவன்

**காவ்யா மாதவன்** ஒரு மலையாள, தமிழ்த் திரைப்பட நடிகை. பூக்காலம் வரவாயி (1991), அழகிய ராவணன் (1996) உட்பட்ட திரைப்படங்களில் குழந்தை நடிகையாக அறிமுகமானார். சந்திரனுதிக்குன்ன திக்கில் என்னும் திரைப்படத்தில் கதாநாயகியானார்.
# காவ்யா மாதவன்

## விருதுகள்

| விருது | ஆண்டு | பொருள் | திரைப்படம் |  |
| --- | --- | --- | --- | --- |
| பிலிம் க்ரிட்டிக்ஸ் அவார்டு | 2000 | துணை நடிகைக்கான விருது | சந்திரனுதிக்குன்ன திக்கில் |  |
| பரதன் அவார்டு | 2000 | நவாகத பிரதிபா | சந்திரனுதிக்குன்ன திக்கில் |  |
| ஏஷ்யாநெற் பிலிம் அவார்டு | 2000 | சிபெசல் ஜூறி விருது | கொச்சு கொச்சு சந்தோஷங்கள், மதுரனொம்பரக்காற்று |  |
| கேரள சினிமா ப்ரேக்சக அவார்டு | மோனிஷா விருது |  |  |  |
| அட்லஸ் பிலிம் அவார்டு | 2001 | மிகச் சிறந்த துணை நடிகை | கொச்சு கொச்சு சந்தோஷங்கள் |  |
| மாத்ருபூமி மெடிமிக்ஸ் அவார்டு | 2002 | மக்கள் மனம் கவர்ந்த நடிகை | மிகச் சிறந்த இணையர் (திலீப் உடன்) |  |
| நாலாமது ராஜு பிலாக்காட் அவார்டு | 2003 | சிறந்த நடிகை | ஊமப்பெண்ணின் உரியாடாப்பய்யன் |  |
| சம்ஸ்தான சர்க்கார் அவார்டு | 2004 | சிறந்த நடிகை | பெருமழக்காலம் |  |
| சம்ஸ்தான சர்க்கார் அவார்டு | 2010 | சிறந்த நடிகை | கத்தாம | } |
# அச்சனும் மகனும்

**அச்சனும் மகனும்** 1957 ஆம் ஆண்டு வெளியான இந்திய மலையாளத் திரைப்படம். ஜகதி என். கே. ஆசாரியின் கதை, திரைக்கதையில், திருனயினார் குறிச்சி, திருனெல்லூர் கருணாகரன், பி. பாஸ்கரன் ஆகியோர் எழுதிய பாடல்களுக்கு, விமல் குமார் இசையமைப்பு செய்திருக்கிறார். இது 1957 ஏப்ரல் 26- ஆம் நாள் வெளியானது.
# அச்சனும் மகனும்

## பின்னணிப் பாடகர்கள்

ஏ. எம். ராஜா
ஜிக்கி
கே. றாணி
சாந்தா பி. நாயர்
சியாமளா
ஸ்டெல்லா வர்கீஸ்
# கடல்புரத்தில் (புதினம்)

**கடல்புரத்தில்** எழுத்தாளர் வண்ணநிலவன் எழுதப்பட்ட புதினம் ஆகும். கடல்புறத்து மக்களின் வாழ்வின் பகுதியை குரூஸ் மிக்கேல், மரியம்மை, அமலோற்பவம், செபஸ்தி, பிலோமி ஆகிய கதாப்பாத்திரங்களின் வழியாகப் பதிவு செய்கிறார். 128 பக்கங்கள் கொண்ட இப்புதினம் கிழக்குப் பதிப்பக வெளியீடாக வந்துள்ளது.  
*இக்கதையைப் பற்றி* எனும் தலைப்பில் இப்புதினத்திற்கு
வண்ணநிலவன் முன்னுரை எழுதியுள்ளார். அதில்,  
சொல்லுகிறதுக்கு எவ்வளவோ இருக்கிறது. ஓரத்தில் ஒதுங்கி நின்று எல்லாவற்றையும் வேடிக்கை பார்த்துப்
பார்த்து இன்னும் அலுக்கவில்லை. எல்லோரையும் போலத்தான், 'இந்த வாழ்க்கையில்
ஏதோ இருக்கிறது' என்று தேடிப்போய்க் கொண்டிருக்கிறேன். நான் எழுதவென்று ஆரம்பித்து
'இவனும் ஏதோ சொல்லுகிறானே' என்ற ஒரு நிலையும் ஏற்பட்டுப் போயிருக்கிறது.
என்கிறார்.
# கடல்புரத்தில் (புதினம்)

## பின்னட்டைக் குறிப்புகள்

இப்புதினத்தின் பின்னட்டையில் காணப்படும் குறிப்புகள்:  
கடல்புரத்தில் பரபரப்பூட்டும் சம்பவங்களும் கிளர்ச்சி தரும் காட்சிகளும் கொண்ட நாவல் அல்ல. ஆனால், இது ஒரு நல்ல நாவல். கலைத்தன்மை நிறைந்த உயர்வான நாவல். படித்தவர்கள் மனதில் பல காலத்துக்கு அழுத்தமாக நிற்கக்கூடியது. இதன் கதாப்பாத்திரங்கள் இயல்பாக வளர்ந்து இயல்பாகவே நம்மனதில் இடம் பிடிக்கிறார்கள்.
ஒரு தேர்ந்த சிறுகதையைப் போல போராட்டத்துடன் தொடங்குகிறது நாவல். அனாதி காலமாகத் தந்தைகளுக்கும் மகன்களுக்கும் இடையில் நிலவிவரும் நெருடல், உள்ளார்ந்த இணக்கமின்மை என்ற இழைகளோடு மின்னல் வெட்டுப் போன்ற சம்பவத்துடன் முழு வீச்சோடு ஆரம்பமாகிறது. ஆனால் போகப்போக நெருடல்களும் கோபங்களும் அமிழ்ந்து போக, கடல்புரத்து மக்களின் ஜீவ சரித்திரம்- குரூஸ் மிக்கேல், அவன் மனைவி மரியம்மை, மகன் செபஸ்தி, இளைய மகள் பிலோமி, பணியாள் சிலுவை, பக்கத்து வீட்டுக்கார ஐசக், பிலோமியின் சிநேகிதி ரஞ்சி, பிலோமிக்குப் பிரியமான சாமிதாஸ், மரியம்மையின் பிரிய வாத்தி, எல்லோருக்கும் பிரியமான பவுலுப் பாட்டா இவர்களின் கதையாகி மனிதர்களின் இதயங்களில் இயல்பாகக் குடிகொண்டுள்ள மூர்கக்குணமும் வெறித்தன்மைபோடு, ஆனால் களங்கமின்றி விவரிக்கப்படுகிறது.
வாழ்க்கையின் முரண்பாடான அம்சங்களை மிகவும் யதார்த்தமாகவும் தீவிரமாக எதிர்க்க வேண்டிய அம்சங்களை மென்மையாகவும் சாத்தியமே என ஏற்றுக்கொள்ளும்படி சொல்கிறது இந்த நாவல். விஷயத்தைவிட ,சொல்லும் முறையில் அபூர்வ கலைத்தன்மை பூரணம் பெறுகிறது. இந்த நாவலின் சிறப்பு அம்சமே இதன் பாஷைதான். எதையும் சாதிக்கவல்ல பாஷை, இந்த நாவலையும் ஸ்தாபிக்கிறது.
இன்னும் பல காலத்துக்குக் கடல்புரத்தில் சிறந்த நாவலாகவே இருக்கும்.
# அச்சனும் மகளும்

**அச்சனும் மகளும்** (*Achanum Makalum*) என்பது வள்ளத்தோள் நாராயண மேனன் எழுதிய மலையாள நூல். சகுந்தலையையும், அவள் தந்தை விசுவாமித்திரரையும் பற்றியது இக்கதை. சகுந்தலை, புத்திரன் கசியபர் ஆசிரமத்தில் வசிக்கும்போது, சகுந்தலையின் தந்தை விசுவாமித்திரர் அங்கு விருந்தினராக வருகிறார். சகுந்தலையையும் அவள் மகன் பரதனையும் கண்டார். சகுந்தலையை துஷ்யந்தன் புணர்ந்ததை அறிந்த விசுவாமித்திரர் அவரை சபிக்கிறார். சகுந்தலை தந்தையை சமாதானப்படுத்தி, நீடுழி வாழுமாறு வாழ்த்தச் செய்தாள்.
# வாடிவாசல் (புதினம்)

**வாடிவாசல்** என்பது குறுநாவல் ஆகும். எழுத்து பத்திரிகையை நடத்திய சி. சு. செல்லப்பா அவர்கள் எழுதியது இந்நூல். மொத்தம் 70 பக்கங்கள் கொண்ட குறுநாவல். காலச்சுவடு பதிப்பகம் இந்நூலை வெளியிட்டுள்ளது.
# வாடிவாசல் (புதினம்)

## நாவலைப் பற்றி

வாடிவாசல் என்ற பெயரில் ஜல்லிக்கட்டை மையமாகக் கொண்டு சி.சு.செல்லாப்பா ஒரு நாவல் எழுதியுள்ளார். வாடிவாசல் என்பது ஜல்லிக்கட்டின் போது காளைகளை ஒவ்வொன்றாக அவிழ்த்து விடும் இடமாகும்.இவ்வாசலை தாண்டும் முன் காளைகளின் மூக்கணாங்கயிறு உள்ளிட்ட அனைத்துப் பிணைப்புகளையும் அறுத்து விடுவர்.அலங்காநல்லூர் ஜல்லிக்கட்டில் வாடிவாசல் பயன்படுத்தபடும்.மாடுபிடி வீரர்கள் வாடிவாசலைப் பார்த்த படியே இருப்பர்.ஆனால் சில ஜல்லிக்கட்டில் நிகழ்வுகளில் வாடிவாசல் இல்லாமல் நாலாபக்கங்களிலிருந்தும்  
மாடுகளைத் திறந்து விடும் வழக்கமும்உள்ளது.எந்தப் பக்கத்திலிருந்து காளை பாயப் போகிறது என்றே தெரியாது.செல்லாயி அம்மன் கோயில்தான் கதைக்களம். அந்த சல்லிக்கட்டு வாசல்தான் மொத்த நாவலும். இரண்டு இளைஞர்கள் பிச்சி மற்றும் மருதன். சல்லிக்கட்டின் நுணுக்கங்கள் தெரிந்த ஒரு வயதானக் கிழவர் மற்றும் ஜமீன்தார். அவர்களின் எண்ண ஓட்டங்கள், கொஞ்சம் பழைய நினைவுகள் என கச்சிதமான நாவல்.
# அடைமாங்காய்

**அடைமாங்காய்** என்பது மாங்காயில் உப்பு சேர்த்து செய்யப்படும் பதார்த்தம். மாங்காய் காய்க்கும் காலங்களில் அதை உணக்கி செய்வர்.
# அடைமாங்காய்

## செய்யும் விதம்

மாங்காயை எடுத்து, அதை நான்கைந்து பாகங்களாக நடுகோட்டின் வழியாக பிரித்து, அதின் உப்பு சேர்த்து வெயியில் உலர்த்துவர்.
# அடைமாங்காய்

## பயன்பாடு

அடைமாங்காய் உணவுக்கு துணை உணவாக சேர்த்துக் கொள்ளப்படும். தமிழ்நாட்டிலும், கேரளத்திலும் அதிகப் பிரபலமானது. அடைமாங்காயில் ஊறுகாய் செய்யப்படும்.
# வார்ப்புரு:கேரளப் பழங்குடியினர்

<br clear="all" />
| கேரளத்தில் ஆதிவாசிகள் |  |
| --- | --- |
| • அடியர்
• அரநாடன்
• ஆளார்
• எரவல்லன்
• இருளர்
• காடர்
• கனலாடி
• காணிக்காரர்
• கரவழி
• கரிம்பாலன்
• காட்டு நாயக்கர்
• கொச்சுவேலன்
• கொறகர்
• குண்டுவடியர்
• குறிச்யர்
• குறுமர்
• சிங்கத்தான்
• செறவர்
• மலையரயன்
• மலைக்காரன்
• மலைகுறவன்
• மலைமலசர்
• மலைப்பண்டாரம்
• மலைபணிக்கர்
• மலைசர்
• மலைவேடர்
• மலைவேட்டுவர்
• மலையடியர்
• மலையாளர்
• மலையர்
• மண்ணான்
• மறாட்டி
• மாவிலர்
• முடுகர்
• முள்ளுவக்குறுமன்
• முதுவான்
• நாயாடி
• பளியர்
• பணியர்
• பதியர்
• உரிடவர்
• ஊராளிக்குறுமர்
• உள்ளாடர்
• தச்சனாடன் மூப்பன்
• விழவர்
• சோலநாயக்கர் | } |  
<noinclude>  
</noinclude>
# பா. செயப்பிரகாசம் கதைகள் (சிறுகதைத் தொகுப்பு)

**பா. செயப்பிரகாசம் கதைகள்** முழுமையான தொகுப்பு எனும் இப்புத்தகம் எழுத்தாளர் பா. செயப்பிரகாசம் எழுதிய சிறுகதைகளின் தொகுப்பாகும். சந்தியா பதிப்பகம் இந்நூலை வெளியிட்டிருக்கிறது. 1184 பக்கங்கள் கொண்ட இந்நூலின் முதற்பதிப்பு 2007 ஆம் ஆண்டு வெளியானது. *காணிக்கை தோழர் சின்னப்பன் அவர்களுக்கு* என இந்நூல் சமர்ப்பணம் செய்யப்பட்டுள்ளது. இந்நூலிலுள்ள சிறுகதைகள் ஒரு ஜெருசலேம், காடு, இரவுகள் உடையும், மூன்றாவது முகம், புதியன, இரவு மழை, புயலுள்ள நதி, பூத உலா மற்றும் கள்ளழகர் ஆகிய 9 தலைப்புகளின் கீழ் தொகுக்கப்பட்டுள்ளன.
# பா. செயப்பிரகாசம் கதைகள் (சிறுகதைத் தொகுப்பு)

## தொகுப்பிலுள்ள சிறுகதைகள்

- ஒரு ஜெருசலேம்
- ஒரு ஜெருசலேம்
- அம்பலக்காரர் வீடு
- குற்றம்
- பலிப்பூக்கள்
- கறுத்த சொப்னம்
- ஆறு நரகங்கள்
- புஞ்சைப் பறவைகள்
- இருளின் புத்ரிகள்
- திறக்கப்படாத உள்ளங்கள்
- வேரில்லா உயிர்கள்
- சுயம்வரம்
- மூன்றாம் பிறையின் மரணம்
- பொய் மலரும்
- காடு
- காடு
- இருளுக்கு அழைப்பவர்கள்
- கொசு வலைக்குள் தேனீக்கள்
- முதலைகள்
- நிஜமான பாடல்கள்
- சரஸ்வதி மரணம்
- இரவின் முடிவு
- குஷ்டரோகிகள்
- விடிகிற நேரங்கள்
- கோபுரங்கள்
- அக்னி மூலை
- தாலியில் பூச்சூடியவர்கள்
- கரிசலின் இருள்கள்
- அக்னி நட்சத்திரம்
- தூரத்துப் பாலைவனம்
- ஒரு கிராமத்து ராத்திரிகள்
- தெற்கின் ஆத்மாக்கள்
- இரவுகள் உடையும்
- அனல் காற்று
- தூரத்துத் தண்ணீர்
- வளரும் நிறங்கள்
- தீர்வு
- சூரியன் உதிக்கும் வீடு
- பிணந்தின்னிக்அள்
- இரவுகள் உடையும்
- நெருப்பு வெள்ளமும் சுல்தான்களும்
- மூன்றாவது முகம்
- மூன்றாவது முகம்
- சாதி
- பால்ராஸு மெறாஸுக்குப் போனான்
- கோயில் மாடு
- அவர்கள் வருகிறார்கள்
- கடிநாய்
- உதிரிவிதை
- சவ ஊர்வலம்
- ஒரு இந்திய மரணம்
- வேர்ப்புழுக்கள்
- புதியன
- புதியன
- இழிவு
- ஒரு தியாகி
- கிராமத்துக் குறிப்புகள்
- சாவு அல்ல
- தொடக்கம்
- சிறை மீட்பு
- இரவு மழை
- சிகரம்
- மலரடி வளைவு
- நசிவு
- கந்தக பூமி
- முரண்
- கலைமணி
- ஒடுக்கம்
- சிறகு முறியும் திசை
- எருது கட்டு
- பனை நிழலில் வாழ்க்கை
- பறவை
- இரவு மழை
- உருவாக்கம்
- நீளும் கண்டம்
- பதுங்கு குழி
- புயலுள்ள நதி
- எதையும் செய்வீர்
- காணாத பாடல்
- காற்றில்லாக் கூடுகள்
- மயான காண்டம்
- சுதந்திர நேரம்
- புயலுள்ள நதி
- நிலவின் சடலம்
- மலையாட்டி
- மயானத்தின் மீது
- மகன்
- எண்
- ஔவையார் தெரு
- பூத உலா
- இரவுக் காவலன்
- சிங்கம்
- மூளைக் காய்ச்சல்
- சார்பு
- இரண்டாவது மனிதன் (குறு நாவல்)
- சோக நீக்கம்
- தேனமுதம்
- பூத உலா
- ஒரு மரனத்தின் கடைசிக் குறிப்புகள்
- கள்ளழகர்
- ஆட்டம்
- சாமியார் மடம்
- பூக்கள்
- இருட்டுப் பச்சை
- கள்ளழகர்
- விஷக்கடி
- கொடை
# பா. செயப்பிரகாசம் கதைகள் (சிறுகதைத் தொகுப்பு)

## பின்னட்டைக் குறிப்புகள்

இந்நூலின் பின்னட்டையில் காணப்படும் குறிப்புகள்:
வானம் பார்த்த பூமியான இந்தக் கரிசல் மன்ணின் துயர கீதத்தை இசைக்கும்போது எங்களுக்குத் தாங்க முடியாத துக்கம் செஞ்சை அடைக்கும். இந்த மக்களைப் பற்றி இதுவரை நாங்கள்
சொல்லியதெல்லாம் விட இன்னும் சொல்லாததே அதிகம் இருக்கிறது. பா. செயப்பிரகாசத்தின் எழுத்தில் என்னை ரெம்பவும் கவர்ந்தது, அவருடைய கவித்துவ நடை அதைப் பல இடங்களில்
படிக்கும் போது ஐயோ நமக்கு இப்படி எழுத வரமாட்டேங்குதே என்று நினைப்பேன்.. -கி. ராஜநாராயணன்
அன்று தொடங்கி இன்று வரை மொழி, தேசியம், வர்க்கம், சாதி, பாலியல் என்று எதுவானாலும் பாதிக்கப்பட்டவர்கள் பக்கமே சார்ந்து போதல் என்ற உண்மைக் கலைஞனுக்கே உரிதான
உளவியலைச் சிந்திச் சிதறவிடாமல் தக்க வைத்துக் கொண்டு வருகிறார். ஏறத்தாழ பத்து ஆண்டுகள் இரு பத்திரிகையை (மன ஓசை) நடத்துவதற்காக தனது படைப்பாக்க மனநிலையையே தாரை
வார்த்திருக்கிறார். -பேராசிரியர் க. பஞ்சாங்கம்
# க. பாலசிங்கம்

**கதிரவேற்பிள்ளை பாலசிங்கம்** (*Kathiravetpillai Balasingam*, 23 சூன் 1876 &ndash; 4 செப்டம்பர் 1952) இலங்கைத் தமிழ் வழக்கறிஞரும், அரசியல்வாதியும் ஆவார். இவர் இலங்கை சட்டவாக்கப் பேரவை, இலங்கையின் நிறைவேற்றுப் பேரவை ஆகியவற்றின் உறுப்பினராக இருந்தவர்.
# க. பாலசிங்கம்

## வாழ்க்கைக் குறிப்பு

பாலசிங்கம் இலங்கையின் வடக்கே யாழ்ப்பாண மாவட்டத்தில் உடுப்பிட்டி என்ற ஊரில் வைமன் கு. கதிரவேற்பிள்ளை என்பவருக்குப் பிறந்தார். இவர் யாழ்ப்பாணக் கல்லூரி, மற்றும் கொழும்பு றோயல் கல்லூரி ஆகியவறில் கல்வி கற்றார். இலங்கையில் ஆயுர்வேத மருத்துவக் கல்லூரி, சுதேச மருத்துவமனை, அரசு அடைமான வங்கி போன்ற சேவைகள் ஆரம்பிப்பதற்கு இவர் மூல காரணமாக விளங்கினார். மாவலி ஆற்று நீரை வேளாண்மைக்கு வசதியாகத் திசை திருப்ப இவர் முன்னோடியாக இருந்து உழைத்தார்.
# க. பாலசிங்கம்

## மறைவு

பாலசிங்கம் 1952 செப்டம்பர் 4 இல் மறைந்தார். 1984 ஆம் ஆண்டு மே 22 இல் இலங்கை அரசு இவரது படம் பொறித்த முத்திரை வெளியிட்டுக் கௌரவப்படுத்தியது.
# அடியர்

**அடியர்** அல்லது **இரவுலா** (*Ravula*, மலையாளத்தில் **அடியர்**, கன்னடத்தில் **யெரவுலா**) எனப்படுவோர் கேரளா மற்றும் கருநாடகாவில் வாழுகின்ற ஒரு பழங்குடியினர் ஆவர். இவர்கள் பொதுவாக பேசும் மொழி ரவுலா மொழி என்று அழைக்கப்படுகிறது. இவர்கள் கேரளாவின் கண்ணூர் மற்றும் வயநாடு மாவட்டங்களிலும், கருநாடகாவின் குடகு மாவட்டத்திலும் வாழ்கின்றனர். இவர்களில் பெரும்பாலோர் விவசாயத் தொழிலாளர்களாகவும் உள்ளனர். இவர்கள் கடந்த காலத்தில் விவசாய பண்ணையடிமைகள் என்று நம்பப்படுகிறது. அடியன் என்ற சொல்லுக்கு அடிமை என்று பொருள்.  
இவர்களின் குடியிருப்புகள் 'குஞ்சு' என்று அழைக்கப்படுகின்றன. இவர்கள் ஒரே மாதிரியானவர்கள், பெரும்பாலும் பேச்சுவார்த்தை திருமணத்தை கடைப்பிடிக்கின்றனர், இருப்பினும் இவர்களிடையே பல காதல் திருமணங்களும் நடைபெறுகின்றது.  
தற்போது இரவுலா சமூகத்தினர் மிகவும் பின்தங்கிய நிலையில் உள்ளார். இவர்கள் பெரும்பாலும் காபி தோட்டங்கள் மற்றும் தேயிலைத் தோட்டங்களில் விவசாயத் தொழிலாளர்களாகவும், சிலர் வனத்துறையிலோ அல்லது பிற தொழில்களிலோ வேலை செய்கிறார்கள். யெரவுலா பழங்குடியினர் மந்திரங்கள் மற்றும் ஆன்மீகத்தை நம்புகிறார்கள். மேலும் இவர்கள் சாமுண்டேஸ்வரியம்மா மற்றும் காவேரியம்மா போன்ற இந்து தெய்வங்களை வழிபாடு செய்கின்றனர். இவர்கள் தாங்கள் சொந்தமாகவே, மருந்துகளை தயாரித்து பயன்படுத்துகின்றனர்.  
இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.
# அடியர்

## கலாச்சாரம்

சூனியத்தில் நம்பிக்கை கொண்ட இவர்களிடையே பல பழக்கவழக்கங்கள் மற்றும் சடங்குகள் பின்பற்றப்படுகின்றன. காதிகா என்பது நோய்களைக் குணப்படுத்தவும், துன்பங்கள் மற்றும் கண் திருஷ்டியைத் தடுக்கவும், பாதுகாப்பான குழந்தைப் பேற்றிற்காகவும், அவர்களால் நிகழ்த்தப்படும் ஒரு சடங்கு நடன வடிவமாகும்.
# ஏறநாடு வட்டம்

**ஏறனாடு வட்டம்** கேரளத்தின் மலப்புறம் மாவட்டத்தில் உள்ளது. மலப்புறம், மஞ்சேரி நகராட்சி மன்றங்களும், அரீக்கோடு, கொண்டோட்டி, மலப்புறம் ஊராட்சி ஒன்றியங்களுக்கு உட்பட்ட 19 ஊராட்சிகள் இதன் நிர்வாகத்தின் கீழுள்ளன. இதன் தலைமையகம் மஞ்சேரி. 33 கிராமங்கள் உண்டு. பரப்பளவு 697.28 ச.கி.மீ. 2001 ல் சென்சசு கணக்கெடுப்பின்படி 6,26,266 மக்கள் இங்கு வாழ்கின்றனர்..
# ஏறநாடு வட்டம்

## ஊர்கள்

1996ல் ஏற்படுத்தப்பட்ட இதில் கீழ்க்கண்ட 33 ஊர்கள் உள்ளன.  
- வாழயூர்
- செறுகாவ்
- புளிக்கல்
- கொண்டோட்டி
- நெடியிருப்பு
- மஞ்சேரி
- நறுகர
- பய்யனாடு
- பாண்டிக்காடு
- வெட்டிக்காட்டிரி
- செம்ப்ரசேரி
- புல்பற்ற
- எலங்கூர்
- திருக்கலங்ஙோடு
- காரக்குன்னு
- எடவண்ண
- பேரக்கமண்ண
- வாழக்கடு
- சீக்கோடு
- முதவல்லூர்
- குழிமண்ண
- அரீக்கோடு
- கீழுபறம்பு
- காவனூர்
- உறங்ஙாட்டிரி
- வெற்றிலப்பாற
- மலப்புறம்
- பூக்கோட்டூர்
- மொறயூர்
- பனக்காட்
- ஆனக்கயம்
- பந்தல்லூர்
- மேல்முறி
# ஆளார்

**ஆளார்** என்போர் கேரளத்தின் மலப்புறம் மாவட்டத்தில் பெரிந்தல்மண்ணை வட்டத்தில் வாழும் இனக்குழுவினர். ஆளார் என்றால் குகைகளில் வசிப்பவர் என்று பொருள். இவர்களின் எண்ணிக்கை மிகக் குறைவு. தமிழும், துளுவும் கலந்தது இவர்தம் மொழி.  
இவர்கள் காட்டில் அலையும் விலங்குகளின் இறைச்சியை சாப்பிடுகின்றனர். இக்குழுவினர் ஒரிடத்தும் நிலையாக வாழ்வதில்லை. இவர்கள் பாறைகளிலும் குகைகளிலும் மரங்களிலும் வாழ்கின்றனர். குரங்கு பிடிப்பதில் இவர்கள் வல்லவர் ஆவர்.
# கனலாடி

**கனலாடி** என்போர் கேரளத்தின் வயநாட்டில் வாழும் பழங்குடியினர். கனலாட்டம் நிகழ்த்துவர். இவர்தம் மொழி மலையாளம் ஆகும்.  
ஆடுமாடு வளர்த்தலும், தயிரும் மோரும் நெய்யுமுண்டாக்கி விற்பதும் இவர்தம் தொழில். தெய்யம் என்னும் கலையையும் நிகழ்த்துவர். தீமிதிப்பதில் வல்லவர். பத்திரகாளி இவர்களின் தெய்வம் ஆவாள்.
# ஆல் இன் ஆல் அழகு ராஜா

***ஆல் இன் ஆல் அழகு ராஜா*** (*ஆங்கிலம்:* All in All Azhagu Raja), நவம்பர் 2, 2013ல் வெளிவந்த இந்தியத் தமிழ்த் திரைப்படம். இது தீபாவளி அன்று வெளியான திரைப்படம் ஆகும். இதில் கார்த்தி, சந்தானம், காஜல் அகர்வால், பிரபு, சரண்யா, நாசர், பாசுகர் போன்றோர் நடித்துள்ளனர்.
# ஆல் இன் ஆல் அழகு ராஜா

## கதை சுருக்கம்

கார்த்திக் (இராஜா) தென்காசியில் கேபிள் தொலைக்காட்சி நடத்தி வருகிறார். அவருடைய உதவியாளர் சந்தானம். தன்னுடைய தொலைக்காட்சி புகழ்பெற்று தான் ஒரு கோடி சம்பாதிக்கும் வரை தனக்கு திருமணம் வேண்டாம் என்று இருக்கிறார். ஒரு திருமணத்தில் காஜல் அகர்வாலைச் (தேவிப் பிரியா) சந்தித்ததும் அவரைக் காதலிக்க தொடங்குகிறார். பிரபு அத்திருமணத்திற்கு ஒத்துக்கொள்ள மறுத்து ஏன் என்பதை கார்த்திக்குக்கு விளக்குகிறார். முடிவில் கார்த்தியும் காஜல் அகர்வாலும் இணைந்தார்களா என்பதை இயக்குநர் நகைச்சுவையாக சொல்லியுள்ளார்.
# பாண்டிய நாடு (திரைப்படம்)

**பாண்டிய நாடு** (*ஆங்கிலம்:* Pandiya Naadu) நவம்பர் 2, 2013 ஆம் தேதி வெளியான இந்தியத் தமிழ் திரைப்படம். இப்படத்தை முதல் முறையாக நடிகர் விஷால் தயாரித்துள்ளார்.
# பாண்டிய நாடு (திரைப்படம்)

## தணிக்கை

இப்படத்திற்கு தணிக்கை குழுவினர் யு ஏ சான்றிதழ் வழங்கியுள்ளனர். இதனால் இத்திரைப்படம் மறு தணிக்கைக்கு அனுப்பப்பட்டுள்ளது. ஏனெனில் யு ஏ சான்றிதழ் பெறும் படங்களைத் தொலைக்காட்சியில் ஒளிபரப்புவது கடினம்.
# பாண்டிய நாடு (திரைப்படம்)

## நடிகர்கள்

- விஷால்
- விக்ராந்த்
- லஷ்மி மேனன்
- பாரதிராஜா
- குரு சோமசுந்தரம்
# நய்யாண்டி (திரைப்படம்)

**நய்யாண்டி**, அக்டோபர் 11, 2013ல் வெளியான இந்தியத் தமிழ் திரைப்படம். இப்படத்திற்கு ஜிப்ரான் இசை அமைத்துள்ளார்.
# நய்யாண்டி (திரைப்படம்)

## நடிப்பு

- தனுஷ் (நடிகர்) - சின்னா வண்டு
- நஸ்ரியா நசீம் - வனரோசா
- வம்சி கிருஷ்ணா - கிருஷ்ணா
- சூரி - சூரி
- சிறீமன் - பரம்ஜோதி
- சத்யன் - பரந்தாமன்
- பிரமீட் நடராஜன் - சம்மந்தம்
- மீரா கிருஷ்ணன் - சின்ன வண்டு தாய்
- ஆடுகளம் நரேன்
- சச்சு - வனரோஜா பாட்டி
- சதீஸ் - சின்ன வண்டு நண்பன்
- அஸ்வின் ராஜா சின்ன வண்டு நண்பன்
- சிங்கம்புலி
- இமான் அண்ணாச்சி - தேனீர் கடை நடத்துனர்
- சார்லி கௌரவத் தோற்றம்
- மனோபாலா கௌரவத் தோற்றம்
# பா. டெனீஸ்வரன்

**பாலசுப்பிரமணியம் டெனீஸ்வரன்** (*Balasubramaniam Deniswaran*) இலங்கைத் தமிழ் வழக்கறிஞரும், அரசியல்வாதியும், மாகாண சபை உறுப்பினரும் ஆவார்.
# பா. டெனீஸ்வரன்

## வாழ்க்கைக் குறிப்பு

இலங்கையின் மன்னாரில் வழக்கறிஞராகப் பணியாற்றும் டெனீஸ்வரன் மன்னார் புனித சேவியர் ஆண்கள் தேசியப் பாடசாலையில் கல்வி கற்றவர்.
# பா. டெனீஸ்வரன்

## அரசியலில்

2013 வட மாகாண சபைத் தேர்தலில் தமிழீழ விடுதலை இயக்கத்தினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்டு 12,827 விருப்பு வாக்குகள் பெற்று வட மாகாண சபை உறுப்பினரானார்.  
இவர் வட மாகாண சபையின் மீன்பிடி, போக்குவரத்து, கிராம அபிவிருத்தி அமைச்சராக முதலமைச்சர் சி. வி. விக்னேசுவரனால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் முன்னிலையில் பதவியேற்றுக் கொண்டார்.
# க. ஜெயக்கொடி

**கந்தப்பா ஜெயக்கொடி** (*Kandappa Jeyakody*, 29 ஆகத்து 1913 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
# க. ஜெயக்கொடி

## அரசியலில்

ஜெயக்கொடி இலங்கைத் தமிழரசுக் கட்சியின் சார்பில் உடுப்பிட்டி தொகுதியில் மார்ச் 1960 நாடாளுமன்றத் தேர்தலில் போட்டியிட்டு தமிழ்க் காங்கிரசு வேட்பாளர் மு. சிவசிதம்பரத்திடம் தோற்றார். இவர் மீண்டும் சூலை 1960 தேர்தலிலும் 1965 தேர்தலிலும் போட்டியிட்டுத் தோல்வி அடைந்தார். ஆனாலும், 1970 நாடாளுமன்றத் தேர்தலில் வெற்றி பெற்று நாடாளுமன்றம் சென்றார்.
# நுகம் (திரைப்படம்)

**நுகம்** (ஆங்கிலம்: Nugam) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை ஜெஃபி இயக்கினார். இனியா இப்படத்தில் ஒரு கதாப்பாத்திரத்தில் நடிக்கிறார். இத்திரைப்படத்தில் கதாநாயகன் இல்லை என கூறப்படுகிறது. இத்திரைப்படத்திற்கு யூ/ஏ சான்றிதழ் கிடைத்துள்ளது.
# நுகம் (திரைப்படம்)

## நடிப்பு

- ரிஷ்கதிர்
- ஜெய்பாலா
- சுரேஷ்
- ப்ரீத்தி
- இனியா
- கஞ்சா கருப்பு
- விஜயகுமார்
# நுகம் (திரைப்படம்)

## பாடல்கள்

இப்படத்தின் பாடல் வெளியீட்டு விழா பிரான்சு நாட்டின் பாரிஸ் நகரில் உள்ள ஈபெல் கோபுரத்தின் முன்பு பிரான்சிய நடிகை நடிஜே பியூஸன் டயக்னி (Nadeje Beausson Diagne) சிறப்பு விருந்தினராகக் கொண்டு மே 5, 2012 அன்று வெளியிடப்பட்டது. இதில் மொத்தம் 5 பாடல்கள். டி.ஜே. கோபிநாத் இசையமைத்துள்ளார்.
# ரகளபுரம்

**ரகளபுரம்** (ஆங்கிலம்: Ragalapuram) அக்டோபர் 18, 2013ல் வெளியான இந்தியத் தமிழ்த் திரைப்படம். இதனை மனோகர் இயக்கினார். கருணாஸ், கோவை சரளா ஆகியோர் நடிக்கிறார்கள்.
# ரகளபுரம்

## நடிப்பு

- கருணாஸ்
- அங்கனா ராய்
- கோவை சரளா
- பரத் ரெட்டி
- எம். எஸ். பாஸ்கர்
- பவானி
- சிங்கம் புலி
# விடியும் வரை பேசு

**விடியும் வரை பேசு** அக்டோபர் 20, 2013ல் வெளிவந்த இந்தியத் தமிழ் திரைப்படம். இதனை ஏ. பி. முகன் இயக்கினார்.
# விடியும் வரை பேசு

## கதை சுருக்கம்

கிராமத்தில் தாய், தங்கையுடன் வாழ்ந்து வருகிறார் நாயகன் அனித். படித்துவிட்டு வேலை தேடிக்கொண்டிருக்கும் இவருக்கு மாமன் மகளாக வருகிறார் நாயகி வைதேகி. இவர்கள் இருவருக்கும் திருமணம் செய்து வைக்க வேண்டும் என்று பெற்றோர்கள் பேசி வைத்ததால், வைதேகி, அனித்தையே சுற்றிச் சுற்றி வருகிறார். ஆனால் அனித்தோ, வைதேகியை கண்டுகொள்ளாமல் இருக்கிறார்.  
இந்நிலையில் அனித்துக்கு சென்னையில் தனியார் நிறுவனத்தில் வேலை கிடைக்கிறது. சென்னை கிளம்பும் அனித்துக்கு வைதேகி செல்போன் வாங்கிக் கொடுத்து அனுப்புகிறார். சென்னையில் நண்பர்களுடன் தங்கி வேலைக்கு சென்று வருகிறார் அனித். ஒருநாள், அவருக்கு ஒரு மிஸ்டு கால் வருகிறது. அந்த எண்ணுக்கு தொடர்பு கொள்ள, மறுமுனையில், நன்மா (மற்றொரு நாயகி) பேசுகிறார். இந்த மிஸ்டு கால் நட்பு தொடர்கிறது.  
காலப்போக்கில் இந்த நட்பு, பார்க்காமலேயே காதலாக மாற அனித் தனது மாமா மகளினை வைதேகியை முழுவதுமாக மறந்துவிட்டார். மாறாக, நன்மாவை உயிருக்கு உயிராக நேசிக்கிறார். நன்மாவோ, அந்த அளவுக்கு தீவிரமாக இல்லாமல், பொழுதுபோக்கிற்காகவே மட்டுமே அனித்துடன் பேசி வருகிறார்.  
இந்நிலையில், சென்னைக்கு வரும் தாய்-தங்கையிடம் நன்மாவை வரவழைத்து அறிமுகம் செய்ய நினைத்தார் அனித். ஆனால், கடைசி நேரம் வரையில் நன்மா வரவேயில்லை. இதனால் விரக்தியடையும் அனித், மீண்டும் தொடர்பு கொள்ள முயன்றார். எந்த வகையிலும் நன்மாவை தொடர்பு கொள்ள முடியவில்லை. பிறகுதான் தெரிந்தது, நன்மா தன்னை ஏமாற்றிவிட்டார் என்று.  
இதனால் மிகுந்த மன அழுத்தத்திற்கு உள்ளான அனித்தின், மனநிலை பாதிக்கப்படுகிறது. பெண்களைக் கண்டாலே, அவர்களின் செல்போன்களை பிடுங்கி உடைப்பது போன்ற செயல்களில் ஈடுகிறார்.  
இறுதியில் இவர் பித்தம் தெளிந்து சகஜ நிலைக்கு வந்தாரா? நன்மாவின் நிலை என்ன? என்பதே மீதிக்கதை.
# ரெண்டாவது படம்

**ரெண்டாவது படம்** 2013 ஆண்டு எடுக்கப்பட்ட ஒரு இந்தியத் தமிழ் திரைப்படம் ஆகும். இதனை சி. எஸ். அமுதன் இயக்கினார். இதில் களவாணி படத்தில் அறிமுகமான விமல் கதாநாயகனாக நடித்துள்ளார். இப்படத்தின் வேலைகள் முடிவடைந்த நிலையில் நிதிச் சிக்கலால் வெளியிடப்படாமல் உள்ளது.
# ரெண்டாவது படம்

## நடிகர்கள்

- விமல்
- அரவிந்த் ஆகாஷ் - ஹரி
- விஜயலட்சுமி - ஆதிரா
- ரம்யா நம்பீசன் - கயல்விழி
- சஞ்சனா சிங்
- சேதன்
- போஸ் வெங்கட்
- ஃபரீத்
- காமெடி பஜார் மாறன்
- வெங்கட பிரபு
- இனியா
- ரம்யா சங்கர்
- ஆர். எஸ். சிவாஜி
- சுரேஷ்
- ரிச்சர்ட் ரிஷி - பாபு
# அரநாழிகநேரம் (புதினம்)

**அரநாழிகநேரம்** (அரை நாழிகை நேரம்) என்பது 1967 ஆண்டு மலையாள எழுத்தாளரான பாறப்புறத்து என்பவர் எழுதிய புதினம். இது இவரின் மிகச்சிறந்த புதினங்களில் இது ஒன்றாகும். இப்ப்தினம் 1968-ல் கேரளச் சாகித்திய அகாதமி விருது மற்றும் சாகித்ய பிரவர்தக விருது போன்றவற்றைப் பெற்றது. 1960களில் நடு திருவிதாங்கூர் பகுதியில் நிகழ்வதாக அமைக்கப்பட்ட இந்தக் கதை, தொண்ணூறு வயது முதியவரான குஞ்ஞோனாச்சன் தலைமையிலான ஒரு மரபுவழி கிறித்தவ குடும்பத்தைச் சுற்றி அமைந்தது. முதியவர்களின் வாழ்க்கை எப்படிப்பட்டது என்பது இப்புதினத்தில் அழகாக விவரிக்கப்பட்டுள்ளது.  
இப்புதினத்தை சி. போள் வர்க்கீஸ், டைம் டு டை என்ற பெயரில் ஆங்கிலத்தில் மொழிபெயர்த்தார். தமிழில் கே. நாராயணன் *அரைநாழிகை நேரம்* என்ற பெயரில் மொழிபெயர்த்துள்ளார்.
# அரநாழிகநேரம் (புதினம்)

## திரைப்படம்

இந்தப் புதினம் 1972 இல் இதே பெயரில் திரைப்படமாக்கப்பட்டது. கொட்டாரக்கர ஸ்ரீதரன் நாயர் இதன் முதன்மை கதாப்பாத்திரமான குஞ்ஞோனாச்சனாக வேடமிட்டார். இத்திரைப்படத்தில் "சமயமாம் ரதத்தில் ஞான் சுவர்க்கயாத்ரசெய்யுன்னு" என்று தொடங்கும் கிரிஸ்தவ பாடல் ஜி. தேவராஜனின் இசையமைப்பில், பி. லீலா, மாதுரி ஆகியோர் குரலில் வெளியானது.
# பாறப்புறத்து

**பாறப்புறத்து** என்னும் புனைபெயர் கொண்ட கெ. ஈசோ மத்தாயி (நவம்பர் 14, 1924-டிசம்பர் 30, 1981) மலையாள சிறுகதை, நாவல் எழுத்தாளர் ஆவார். இருமுறை கேரள அரசின் இலக்கிய அமைப்பின் விருதினைப் பெற்றுள்ளார். இவரின் கதைகள் பல திரைப்படங்களாக வெளியாகியுள்ளன.
# பாறப்புறத்து

## வாழ்க்கைக் குறிப்பு

மாவேலிக்கர வட்டத்தில் குன்னம் என்னும் ஊரில் 1924 நவம்பர் 14-ந் குஞ்ஞுநைனா ஈசோ, சோசாம்மை ஆகியோரின் மகனாகப் பிறந்தார். குன்னம் சி.எம்.எஸ். எல்.பி. ஸ்கூள், கவர்ன்மென்ட் மிடில் ஸ்கூள், செட்டிகுளங்ஙர ஹைஸ்கூள் ஆகிய இடங்களில் கல்வி கற்றார். 1944-ல் தன் 19-ஆம் வயதில் இராணுவத்தில் சேர்ந்தார். நாடகங்கள் எழுதியிருந்து, மத்தாயி இருபத்தியோரு ஆண்டுகள் இராணுவத்தில் பணியாற்றினார். 1965-ல் இலக்கியக் கழகங்களில் துணைத் தலைவர், தலைவர் பதவிகள் வகித்தார். 1981 டிசம்பர் 31 ஆம் நாள் இறந்தார்.
# பாறப்புறத்து

## ஆக்கங்கள்

### சிறுகதைகள்

- பிரகாசதார (1952)
- ஒரம்மயும் மூன்னு பெண்மக்களும் (1956)
- குருக்கன் கீவறீத் மரிச்சு (1957)
- ஆ பூமொட்டு விரிஞ்ஞில்ல (1957)
- தோக்கும் தூலிகயும் (1959)
- தினாந்த்யக்குறிப்புகள் (1960)
- ஜீவிதத்தின்றெ ஆல்பத்தில்நின்னு (1962)
- நாலாள் நாலுவழி (1965)
- சூசுன்ன (1968)
- தெரஞ்ஞெடுத்த கதகள் (1968)
- கொச்சேச்சியுடெ கல்யாணம் (1969)
- அளியன் (1974)
- வழியறியாதெ (1980)
- கீழடங்ஙல் (1982)
# பாறப்புறத்து

## ஆக்கங்கள்

### புதினங்கள்

- நிணமணிஞ்ஞ கால்பாடுகள் (1955)
- அன்வேஷிச்சு; கண்டெத்தியில்ல (1958)
- ஆத்யகிரணங்ஙள் (1961)
- மகனே, நினக்குவேண்டி (1962)
- பணிதீராத்த வீடு (1964)
- ஓமன (1965)
- தேன் வரிக்க (1966)
- அரநாழிக நேரம் - (1967)
- வெளிச்சம் குறஞ்ஞ வழிகள் (1968)
- சந்த (1969)
- பிரயாணம் (1970)
- நன்மயுடெ பூக்கள் (1972)
- வழியம்பலம் (972)
- அச்சன்றெ காமுகி (1975)
- தர்மசங்கடம் (1975)
- அவஸ்தாந்தரம் (1976)
- மனசுகொண்டு ஒரு மடக்கயாத்ர (1976)
- ஆகாசத்திலெ பறவகள் (1979)
- இவனெ ஞான் அறியுன்னில்ல (1979)
- காணாப்பொன்ன் (1982)
# பாறப்புறத்து

## விருதுகள்

சிறுகதை, புதினம் ஆகியவற்றிற்காக பல்வேறு பரிசுகளையும், விருதுகளையும் பெற்றுள்ளார். 1966-ல் நாலாள் நாலுவழி என்ற சிறுகதைக்கும், 1971-ல் அரநாழிகநேரம் என்ற புதினத்திற்கும் விருதுகள் பெற்றார்.
# அரநாழிகநேரம் (திரைப்படம்)

1970 இல் வெளியான மலையாளத் திரைப்படம். இது பாறப்புறத்து என்பவர் எழுதிய அரநாழிகநேரம் என்ற புதினத்தைத் தழுவி திரைப்படமாக்கப்பட்டது..
# அரநாழிகநேரம் (திரைப்படம்)

### பாட்டுகள்

பாடல்:வயலார் ராமவர்மா
:இசை:ஜி. தேவராஜன் .
- அனுபமே அழகே :கே கே யேஸுதாஸ்
- சிப்பி சிப்பி : சி ஒ ஆன்டோ, லதா ராஜு
- தைவபுத்ரனு : பி சுசீலா
- சமயமாம் ரதத்தில் :பி லீலா, பி மாதுரி
- ஸ்வரங்ஙளே சப்தஸ்வரங்ஙளே : பி லீலா
# அரநாழிகநேரம் (திரைப்படம்)

## நடிப்பும் கதாப்பாத்திரமும்

- கொட்டாரக்கர ஸ்ரீதரன் நாயர் - குஞ்ஞோனாச்சன்
- சத்யன் - மாத்துக்குட்டி
- பிரேம் நசீர் - ராஜன்
- ஜோஸ் பிரகாசு - அச்சன்
- ஷீலா - சாந்தம்மை
# மார்ஸ் எக்ஸ்பிரஸ்

ஐரோப்பிய விண்வெளி நிறுவனம் சார்பாக செவ்வாய் கோளை ஆராய அனுப்பப்பட்ட விண்கலமே **மார்ஸ் எக்ஸ்பிரஸ்** ஆகும்.
# மார்ஸ் எக்ஸ்பிரஸ்

## உருவாக்கம்

இங்கிலாந்து,செருமனி உட்பட பல ஐரோப்பிய நாடுகளின் பங்களிப்போடு , ஐரோப்பிய விண்வெளி ஆய்வு மையமான இ.எஸ்.ஓ.சி-யால் மார்ஸ் எக்ஸ்பிரஸ் விண்கலம் உருவானது.ஆறு கோடியே இருபது லட்சம் அமெரிக்க டாலரினால் இது தயாரிக்கப்பட்டது.2003-ம் ஆண்டு சூன் இரண்டு அன்று மார்ஸ் எக்ஸ்பிரஸ் விண்கலம் அனுப்பப்பட்டது.ஸ்டார் செம் என்னும் ராக்கெட் இதனை தூக்கி சென்றது.ஆறு மாத பயணத்திற்குப் பின் திசம்பர் 25-ஆம் திகதி செவ்வாய் கிரகத்தின் சுற்று வட்ட பாதையில் நூழைந்தது மார்ஸ் எக்ஸ்பிரஸ்.